title: 2009 m. liepos 28 d. Komisijos direktyva 2009/84/EB, iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą sulfonilfluoridą (Tekstas svarbus EEE)

text:
29.7.2009

               LT

               Europos Sąjungos oficialusis leidinys

               L 197/67

      KOMISIJOS DIREKTYVA 2009/84/EB
   2009 m. liepos 28 d.
   iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą sulfonilfluoridą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad būtų galima įtraukti į Direktyvos 98/8/EB I, IA arba IB priedą, sąrašas. Tame sąraše yra sulfonilfluoridas.

               (2)

               Komisijos direktyva 2006/140/EB (3) veiklioji medžiaga sulfonilfluoridas įtraukta į Direktyvos 98/8/EB I priedą naudoti 8-to tipo produktams – medienos antiseptikams, apibrėžtiems Direktyvos 98/8/EB V priede.

               (3)

               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar sulfonilfluoridą galima naudoti 18-to tipo produktams – insekticidams, apibrėžtiems tos direktyvos V priede.

               (4)

               Švedija buvo paskirta ataskaitą rengiančia valstybe nare ir 2007 m. birželio 19 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (5)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2009 m. vasario 20 d. įtraukė į vertinimo ataskaitą.

               (6)

               Remiantis atliktais tyrimais, galima daryti išvadą, kad biocidinius produktus, kurių sudėtyje yra sulfonilfluorido, naudojant kaip insekticidus turėtų būti tenkinami Direktyvos 98/8/EB 5 straipsnio reikalavimai. Todėl sulfonilfluoridą galima įtraukti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip insekticidai ir kurių sudėtyje yra sulfonilfluorido, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (7)

               Atsižvelgiant į vertinimo ataskaitos išvadas, išduodant produktų, kurių sudėtyje yra sulfonilfluorido ir kurie naudojami kaip insekticidai, autorizacijos liudijimus, turėtų būti leidžiama juos naudoti tik kvalifikuotiems profesionaliems naudotojams pagal Direktyvos 98/8/EB 10 straipsnio 2 dalies i punkto e papunktį ir reikalaujama taikyti konkrečias pavojaus mažinimo priemones, siekiant užtikrinti operatorių ir pašalinių asmenų saugą.

               (8)

               Be to, reikėtų reikalauti, kad būtų nuolat stebima sulfonilfluorido koncentracija tolimuose troposferos sluoksniuose ir Komisijai reguliariai teikiami tokios stebėsenos rezultatai.

               (9)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos sulfonilfluorido, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (10)

               Veiklioji medžiaga turėtų būti įtraukta į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įtraukimo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įtraukimo dienos.

               (11)

               Po veikliosios medžiagos įtraukimo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra sulfonilfluorido, naudojimo 18-to tipo produktams autorizacijos liudijimus, siekiant užtikrinti jų atitiktį Direktyvai 98/8/EB.

               (12)

               Todėl Direktyva 98/8/EB turėtų būti atitinkamai iš dalies pakeista.

               (13)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2010 m. birželio 30 d. priima ir paskelbia įstatymus ir kitus teisės aktus, kuriais įgyvendinama ši direktyva.
   Jos taiko tas nuostatas nuo 2011 m. liepos 1 d.
   Priimdamos tas nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2009 m. liepos 28 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      (3)  OL L 414, 2006 12 30, p. 78.

      PRIEDAS
      Į Direktyvos 98/8/EB I priedą įtraukiamas šis įrašas Nr. 1:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija rinkai pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „994 g/kg

                     2011 m. liepos 1 d.

                     2013 m. birželio 30 d.

                     2021 m. birželio 30 d.

                     18

                     Valstybės narės užtikrina, kad autorizacijos liudijimai būtų išduodami, tik jei laikomasi šių sąlygų:

                                 1)

                                 Produktai parduodami tik kvalifikuotiems profesionaliems naudotojams ir tik jie gali juos naudoti.

                                 2)

                                 Privaloma imtis tinkamų priemonių fumigaciją atliekantiems asmenims ir pašaliniams asmenims apsaugoti atliekant fumigaciją ir vėdinant apdorotus pastatus ar kitas uždaras patalpas.

                                 3)

                                 Produktų etiketėse ir (arba) saugos duomenų lapuose nurodoma, kad prieš atliekant bet kokios uždaros patalpos fumigaciją iš jos reikia išnešti visus maisto produktus.

                                 4)

                                 Stebima sulfonilfluorido koncentracija tolimuose troposferos sluoksniuose.

                                 (5)

                                 Valstybės narės taip pat užtikrina, kad autorizacijos liudijimų turėtojai kas penkerius metus, pradedant ne vėliau kaip po penkerių metų nuo autorizacijos liudijimo išdavimo, tiesiogiai Komisijai perduotų 4 punkte nurodytos stebėsenos ataskaitas. Analizei reikalinga nustatymo riba yra ne mažesnė nei 0,5 ppt (atitinka 2,1 ng sulfonilfluorido/m3 troposferos sluoksnio).“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos tinklalapyje http://ec.europa.eu/comm/environment/biocides/index.htm


title: 1974 m. birželio 4 d. Tarybos Direktyva nustatanti išsamias nuostatas dėl pereinamojo laikotarpio priemonių, taikomų su toksiškais produktais susijusiai veiklai, jų prekybai ir platinimui, taip pat veiklai, susijusiai su profesionaliu tokių produktų naudojimu, įskaitant tarpininkavimą

text:
Svarbus teisinis pranešimas

|

31974L0556

Oficialusis leidinys L 307 , 18/11/1974 p. 0001 - 0004 specialusis leidimas suomių kalba: skyrius 6 tomas 1 p. 0163  specialusis leidimas graikų k.: skyrius 06 tomas 1 p. 0180  specialusis leidimas švedų kalba: skyrius 6 tomas 1 p. 0163  specialusis leidimas ispanų kalba: skyrius 06 tomas 1 p. 0174  specialusis leidimas portugalų kalba skyrius 06 tomas 1 p. 0174

		Tarybos Direktyva1974 m. birželio 4 d.nustatanti išsamias nuostatas dėl pereinamojo laikotarpio priemonių, taikomų su toksiškais produktais susijusiai veiklai, jų prekybai ir platinimui, taip pat veiklai, susijusiai su profesionaliu tokių produktų naudojimu, įskaitant tarpininkavimą(74/556/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 49 straipsnį, 54 straipsnio 2 dalį, 57 straipsnį, 63 straipsnio 2 dalį, 66 ir 235 straipsnius,atsižvelgdama į Bendrąją įsisteigimo laisvės apribojimų panaikinimo programą [1], ypač į jos V antraštinės dalies antrą ir trečią pastraipas,atsižvelgdama į Bendrąją laisvės teikti paslaugas apribojimų panaikinimo programą [2], ypač į jos VI antraštinės dalies antrą ir trečią pastraipas,atsižvelgdama į Komisijos pasiūlymą,atsižvelgdama į Europos Parlamento nuomonę [3],atsižvelgdama į Ekonomikos ir socialinių reikalų komiteto nuomonę [4],kadangi bendrosios programos numato ne tik nuostatas dėl apribojimų panaikinimo, bet ir būtinybę išnagrinėti, ar apribojimus reikėtų panaikinti prieš abipusį diplomų, pažymėjimų ir kitų oficialią kvalifikaciją patvirtinančių dokumentų pripažinimą bei įstatymų ir kitų teisės aktų dėl atitinkamos veiklos pradėjimo ir vykdymo derinimą, po tokio pripažinimo bei derinimo ar vykstant tokiam pripažinimui bei derinimui ir ar prireikus nereikėtų patvirtinti pereinamojo laikotarpio priemonių, kol bus atliktas toks pripažinimas ar derinimas; kadangi, be to, tam tikrose Tarybos direktyvose dėl įsisteigimo laisvės ir laisvės teikti paslaugas numatyta priimti direktyvas dėl abipusio pripažinimo, susijusio su prekybos toksiškais produktais ir jų platinimo veikla bei su profesionaliu tokių produktų naudojimu;kadangi būtent į 1964 m. liepos 7 d. Tarybos direktyvą 64/427/EEB [5], nustatančią išsamias nuostatas dėl pereinamojo laikotarpio priemonių savarankiškai dirbantiems asmenims apdirbamosios ir perdirbimo pramonės šakose, pagal Tarptautinę standartinę pramonės šakų klasifikaciją (ISIC) priklausančiose pagrindinėms grupėms 23-40 (pramonė ir smulkus verslas) ir į 1968 m. spalio 15 d. Direktyvą 68/336/EEB [6], nustatančią išsamias nuostatas dėl laikinų priemonių asmenims, savarankiškai dirbantiems maisto ir gėrimų gamybos pramonėje (ISIC 20 ir 21 pagrindinės grupės), yra įtrauktas toksiškų produktų naudojimas verčiantis tomis veiklos rūšimis, kurioms jos yra taikomos; kadangi šiose direktyvose numatytos pereinamojo laikotarpio priemonės yra atitinkamai taikomos ir tokiam šių produktų naudojimui, kai verčiantis tomis veiklos rūšimis juos naudoti yra būtina;kadangi tam tikros valstybės narės kartais reikalauja, kad asmenys, besiverčiantys kuria nors iš veiklos rūšių, susijusių su prekyba toksiškais produktais, jų platinimu ir su profesionaliu tokių produktų naudojimu, įskaitant tarpininkavimą, turėtų reikiamus gebėjimus, kurie būtų patvirtinti oficialiais kvalifikacijos įrodymais ar diplomais, tuo tarpu kitos valstybės narės nekelia jokių specialių reikalavimų, o toksiškų produktų tvarkymui ar saugojimui nustato tam tikras specialias sąlygas; kadangi dėl to neįmanoma tuo pat metu vykdyti numatytą derinimą ir šalinti diskriminaciją; kadangi tokį derinimą būtina vykdyti vėliau;kadangi, nors derinimas bus pradėtas vėliau, vis dėlto pageidautina palengvinti siekimą įsisteigimo laisvės ir laisvės teikti paslaugas tose veiklos rūšyse patvirtinant bendrosiose programose numatytas pereinamojo laikotarpio priemones, ypač siekiant, kad valstybių narių, kuriose tokioms veiklos rūšims nekeliama jokių sąlygų, nacionaliniams subjektams nekiltų ypatingų sunkumų;kadangi, kad nekiltų tokių sunkumų, pagrindinis pereinamojo laikotarpio priemonių tikslas turėtų būti leidimas, kad pakankama sąlyga imtis minėtos veiklos priimančiosiose valstybėse narėse, kuriose galioja tokią veiklą reglamentuojančios taisyklės, laikyti tai, kad kitoje Bendrijos valstybėje narėje, ne priimančiojoje, pagrįstą laiką gana neseniai buvo vykdoma tokia veikla, siekiant užtikrinti, kad suinteresuoto asmens profesinių žinių apie pavojingą poveikį, kurį toksiški produktai gali tiesiogiai ar netiesiogiai per aplinką daryti žmonių sveikatai, gyvūnams ir augalams, lygis atitiktų priimančiosios valstybės narės iš savo nacionalinių subjektų reikalaujamą lygį;kadangi, atsižvelgiant į skirtingas toksiškų produktų charakteristikas ir įvairų jų toksiškumo žmonių, gyvūnų ir augalų sveikatai laipsnį, žinios apie bet kurio iš šių produktų poveikį arba su jo tvarkymu susijusi patirtis negali būti laikoma pakankamu tinkamos kompetencijos norint platinti ar profesionaliai naudoti kitus tokius produktus arba visus tokius produktus įrodymu; kadangi dėl to priimančiajai valstybei narei turi būti leidžiama pereinamojo laikotarpio priemonių taikymo sritį riboti produktams, susidedantiems iš tų pačių veikliųjų medžiagų, arba tiesiogiai ar netiesiogiai per aplinką darantiems tokį pat poveikį žmonių, gyvūnų ir augalų sveikatai;kadangi pagal tai, kaip valstybėse narėse minėtos veiklos pradėjimas arba vertimasis ja priklauso nuo pagal darbo sutartį dirbančių asmenų bendrųjų, prekybos ar profesinių žinių ar gebėjimų, ši direktyva taip pat turėtų būti taikoma šiai asmenų kategorijai, kad būtų pašalintos kliūtys, trukdančios laisvam darbuotojų judėjimui, ir būtų papildytos 1968 m. spalio 15 d. Tarybos reglamente (EEB) Nr. 1612/68 dėl laisvo darbuotojų judėjimo Bendrijoje [7] patvirtintos priemonės;kadangi dėl tos pačios priežasties pagal darbo sutartį dirbantiems asmenims taip pat turėtų būti taikomos nuostatos dėl nepriekaištingos reputacijos patvirtinimo ir įrodymo, jog jiems anksčiau nebuvo iškelta bankroto byla;kadangi, suderinus sąlygas dėl aptariamos veiklos pradėjimo ir vykdymo bei abipusiškai pripažinus diplomus, pažymėjimus ir kitus oficialią kvalifikaciją patvirtinančius dokumentus, neliks pagrindinio šioje direktyvoje nustatytų priemonių tikslo,PRIĖMĖ ŠIĄ DIREKTYVĄ:1 straipsnis1. Valstybės narės patvirtina šioje direktyvoje nustatytas pereinamojo laikotarpio priemones dėl fizinių asmenų, bendrovių ir firmų, kuriems taikoma bendrųjų programų I antraštinė dalis (toliau — naudos gavėjai), norinčių verstis šio straipsnio 2 dalyje nurodytomis veiklos rūšimis, įsisteigimo ar paslaugų teikimo jų teritorijoje.2. Veiklos rūšys yra nurodytos 1974 m. birželio 4 d. Tarybos direktyvoje Nr. 74/557/EEB dėl savarankiškai dirbančių asmenų ir tarpininkų, užsiimančių toksiškų produktų prekyba ir jų platinimu, įsisteigimo laisvės ir laisvės teikti paslaugas [8].Ši direktyva taip pat taikoma veiklos rūšims, susijusioms su profesionaliu toksiškų produktų naudojimu, tiek, kiek tokios veiklos rūšys yra ar bus liberalizuotos pagal šias direktyvas:- 1964 m. gruodžio 14 d. Tarybos direktyvą Nr. 65/1/EEB, nustatančią išsamias nuostatas dėl laisvės teikti paslaugas žemės ūkio ir sodininkystės bei daržininkystės srityje [9],- 1967 m. spalio 24 d. Tarybos direktyvą Nr. 67/654/EEB, nustatančią išsamias nuostatas dėl savarankiškai dirbančių asmenų įsisteigimo laisvės ir laisvės teikti paslaugas miškininkystės bei medienos ruošos srityje 10 [10],- 1970 m. gruodžio 16 d. Tarybos direktyvą Nr. 71/18/EEB, nustatančią išsamias nuostatas dėl savarankiškai dirbančių asmenų, teikiančių žemės ūkio ir sodininkystės paslaugas, įsisteigimo laisvės [11],- .… Tarybos direktyvą 74/…/EEB dėl savarankiškai dirbančių asmenų įsisteigimo laisvės ir laisvės teikti paslaugas įvairiose veiklos srityse (ex ISIC 01-85 pagrindinės grupės), dėl veiklos rūšių, kurioms taikoma minėta direktyva, kurios patenka į ISIC 859 grupę ir yra susijusios su toksiškais produktais.3. Pereinamojo laikotarpio priemonės taip pat taikomos pagal darbo sutartį dirbantiems asmenims, besiverčiantiems šio straipsnio 2 dalyje ir Tarybos direktyvos Nr. 74/557/EEB 7 straipsnio 1–4 dalyse nurodytomis veiklos rūšimis.2 straipsnisJei, norint pradėti 1 straipsnio 2 dalies pirmoje pastraipoje nurodytą veiklą ar ją vykdyti, valstybėje narėje reikia turėti bendrųjų, prekybos ar profesinių žinių ir gebėjimų, pakankamu tokių žinių ir gebėjimų įrodymu ta valstybė narė laiko tai, kad šia veikla buvo verčiamasi kitoje valstybėje narėje vienu iš šių laikotarpių:a) penkerius metus iš eilės buvo savarankiškai verčiamasi tokia veikla arba buvo jai vadovaujama, ir tokia veikla nebuvo nutraukta daugiau nei prieš dvejus metus iki 4 straipsnio 2 dalyje nurodytos paraiškos pateikimo dienos;b) dvejus metus iš eilės buvo savarankiškai verčiamasi tokia veikla arba buvo jai vadovaujama, o naudos gavėjas turi pažymėjimą, liudijantį jo gebėjimą ir kompetenciją verstis minėta veikla ir leidžiantį jam užsiimti toksiškų produktų prekyba arba jų platinimu kilmės valstybėje narėje arba toje valstybėje narėje, iš kurios jis atvyksta;c) trejus metus iš eilės buvo savarankiškai verčiamasi tokia veikla arba buvo jai vadovaujama, o naudos gavėjas įrodo, jog tam, kad galėtų verstis minėta veikla, jis anksčiau mokėsi ir turi tai įrodantį valstybės pripažįstamą pažymėjimą, arba kompetentinga profesinė ar verslo organizacija pripažįsta, kad jo pasirengimas visiškai atitinka jos reikalavimus;d) trejus metus iš eilės buvo dirbama pagal sutartį, o naudos gavėjas turi pažymėjimą, liudijantį jo gebėjimą ir kompetenciją verstis minėta veikla ir leidžiantį jam užsiimti toksiškų produktų prekyba arba jų platinimu kilmės valstybėje narėje arba toje valstybėje narėje, iš kurios jis atvyksta;e) ketverius metus iš eilės buvo dirbama pagal sutartį, o naudos gavėjas įrodo, jog tam, kad galėtų verstis minėta veikla, jis anksčiau mokėsi ir turi tai įrodantį valstybės pripažįstamą pažymėjimą arba kompetentinga profesinė ar verslo organizacija pripažįsta, kad jo pasirengimas visiškai atitinka jos reikalavimus.Šis straipsnis taikomas tik prekybai galutiniam vartotojui skirtais į originalias pakuotes supakuotais toksiškais produktais ar jų platinimui.3 straipsnisJei, norint pradėti 1 straipsnio 2 dalies antroje pastraipoje nurodytą veiklą ar ją vykdyti, valstybėje narėje reikia turėti bendrųjų, prekybos ar profesinių žinių ir gebėjimų, pakankamu tokių žinių ir gebėjimų įrodymu ta valstybė narė laiko tai, kad šia veikla buvo verčiamasi kitoje valstybėje narėje vienu iš šių laikotarpių:a) šešerius metus iš eilės buvo savarankiškai verčiamasi tokia veikla arba buvo jai vadovaujama, ir tokia veikla nebuvo nutraukta daugiau nei prieš dvejus metus iki 4 straipsnio 2 dalyje nurodytos paraiškos pateikimo dienos;b) trejus metus iš eilės buvo savarankiškai verčiamasi tokia veikla arba buvo jai vadovaujama, o naudos gavėjas turi pažymėjimą, liudijantį jo gebėjimą ir kompetenciją verstis minėta veikla ir leidžiantį jam užsiimti su profesionaliu toksiškų produktų naudojimu susijusiomis veiklos rūšimis kilmės valstybėje narėje arba toje valstybėje narėje, iš kurios jis atvyksta;c) ketverius metus iš eilės buvo savarankiškai verčiamasi tokia veikla arba buvo jai vadovaujama, o naudos gavėjas įrodo, jog tam, kad galėtų verstis minėta veikla, jis anksčiau mokėsi ir turi tai įrodantį valstybės pripažįstamą pažymėjimą, arba kompetentinga profesinė ar verslo organizacija pripažįsta, kad jo pasirengimas visiškai atitinka jos reikalavimus;d) ketverius metus iš eilės buvo dirbama pagal sutartį, o naudos gavėjas turi pažymėjimą, liudijantį jo gebėjimą ir kompetenciją verstis minėta veikla ir leidžiantį jam užsiimti su profesionaliu toksiškų produktų naudojimu susijusiomis veiklos rūšimis kilmės valstybėje narėje arba toje valstybėje narėje, iš kurios jis atvyksta;e) penkerius metus iš eilės buvo dirbama pagal sutartį, o naudos gavėjas įrodo, jog tam, kad galėtų verstis minėta veikla, jis anksčiau mokėsi ir turi tai įrodantį valstybės pripažįstamą pažymėjimą, arba kompetentinga profesinė ar verslo organizacija pripažįsta, kad jo pasirengimas visiškai atitinka jos reikalavimus;a, c ir e punktų nuostatos netaikomos veiklos rūšims, susijusioms su profesionaliu šių ypač toksiškų produktų naudojimu:- cianido rūgšties ir jos tirpiųjų druskų,- vandenilio fluorido ir jo tirpiųjų druskų,- akrilnitrilo,- skysto suslėgto amonio,- metilbromido,- chlorpikrino,- vandenilio fosfido ir jį atpalaiduoti galinčių produktų,- etileno oksido,- anglies disulfido,- tetrachlormetano,- trichloracetonitrilo.Kad šiems ypač toksiškiems produktams būtų taikomos b ir d punktų nuostatos, gebėjimą ir kompetenciją liudijančiame pažymėjime turi būti nurodytas produktas ar produktai, kuriuos naudos gavėjui leidžiama naudoti kilmės valstybėje narėje arba valstybėje narėje, iš kurios jis atvyksta.Tokiu atveju naudos gavėjo veikla neturi būti nutraukta ilgiau nei prieš dvejus metus iki 4 straipsnio 2 dalyje nurodytos paraiškos pateikimo dienos.4 straipsnis1. Asmuo laikomas vadovavusiu veiklai, kaip apibrėžta 2 ir 3 straipsniuose, jei jis užsiėmė tokia veikla pramonės ar prekybos įmonėje eidamas šias pareigas:a) įmonės vadovo arba įmonės filialo vadovo; arbab) įmonės savininko ar vadovo pavaduotojo, jei tokios pareigos buvo tokios pat atsakingos kaip ir atstovaujamo savininko ar vadovo; arbac) ėjo vadovaujančias pareigas, susijusias su toksiškų produktų prekyba ar jų platinimu, ir buvo atsakingas ne mažiau kaip už vieną įmonės padalinį, arba ėjo vadovaujančias pareigas ir buvo atsakingas už minėtų produktų naudojimą.2. 2 ir 3 straipsniuose nustatytų sąlygų vykdymas įrodomas liudijime, išduodamame kilmės valstybės narės ar valstybės narės, iš kurios minėtas asmuo atvyksta, kompetentingos institucijos ar įstaigos, kurį toks asmuo pateikia kartu su prašymu leisti priimančiojoje valstybėje narėje pradėti atitinkamą veiklą ar veiklos rūšis. Tokiame liudijime prireikus nurodoma, ar kilmės valstybėje narėje arba valstybėje narėje, iš kurios minėtas asmuo atvyksta, leidžiama pradėti tik tokią veiklą, kuri yra susijusi su toksiškų produktų platinimu ar profesionaliu tokių produktų naudojimu, ar tam tikrų toksiškų produktų neleidžiama profesionaliai naudoti.3. Per 7 straipsnyje nustatytą laiką valstybės narės paskiria kompetentingas institucijas ir įstaigas, kurios išduoda šio straipsnio 2 dalyje nurodytus pažymėjimus, ir apie tai nedelsdamos praneša kitoms valstybėms narėms bei Komisijai.5 straipsnisJei kilmės valstybėje narėje ar valstybėje narėje, iš kurios minėtas asmuo atvyksta, 2 ir 3 straipsniuose nurodyti oficialios kvalifikacijos įrodymai ar 4 straipsnio 2 dalyje nurodyti liudijimai leidžia pradėti tik su toksiškų produktų platinimu ar su profesionaliu tokių produktų naudojimu susijusią veiklą arba neleidžia minėtose veiklos rūšyse naudoti tam tikrų toksiškų produktų, priimančioji valstybė narė savo teritorijoje gali taikyti tokius pat apribojimus ir taip pat neleisti imtis veiklos, susijusios su profesionaliu toksiškų produktų, susidedančių iš tos pačios veikliosios medžiagos, kaip ir produktai, kurie nėra nurodyti oficialios kvalifikacijos įrodymuose ar liudijimuose, arba tiesiogiai ar netiesiogiai per aplinką keliančių tokį pat pavojų žmonių, gyvūnų ir augalų sveikatai naudojimu.6 straipsnisŠi direktyva taikoma tol, kol įsigalios nuostatos, susijusios su nacionalinių taisyklių dėl atitinkamos veiklos pradėjimo ir vykdymo, derinimo.7 straipsnis1. Valstybės narės patvirtina priemones, kurios, įsigaliojusios per šešis mėnesius nuo pranešimo apie direktyvą dienos, įgyvendina šią direktyvą, ir apie tai nedelsdamos praneša Komisijai.2. Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus, o Komisija apie tai praneša kitoms valstybėms narėms.8 straipsnisŠi direktyva skirta valstybėms narėms.Priimta Liuksemburge, 1974 m. birželio 4 d.Tarybos varduPirmininkasJ. Ertl[1] OL 2, 1962 1 15, p. 36/62.[2] OL 2, 1962 1 15, p. 32/62.[3] OL C 63, 1969 5 28, p. 21.[4] OL C 10, 1970 1 27, p. 23.[5] OL 117, 1964 7 23, p. 1863/64.[6] OL L 260, 1968 10 22, p. 12.[7] OL L 257, 1968 10 19, p. 2.[8] OL L 307, 1974 11 18, p. 5.[9] OL 1, 1965 1 8, p. 1/65.[10] OL L 263, 1967 10 30, p. 6.[11] OL L 8, 1971 1 11, p. 24.--------------------------------------------------


title: 1980 m. spalio 20 d. Tarybos Direktyva dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo

text:
Svarbus teisinis pranešimas

|

31980L0987

Oficialusis leidinys L 283 , 28/10/1980 p. 0023 - 0027 specialusis leidimas suomių kalba: skyrius 5 tomas 2 p. 0121  specialusis leidimas graikų k.: skyrius 05 tomas 4 p. 0035  specialusis leidimas švedų kalba: skyrius 5 tomas 2 p. 0121  specialusis leidimas ispanų kalba: skyrius 05 tomas 2 p. 0219  specialusis leidimas portugalų kalba skyrius 05 tomas 2 p. 0219

		Tarybos Direktyva1980 m. spalio 20 d.dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo(80/987/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį ir ypač į jos 100 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi būtina apsaugoti darbuotojus jų darbdaviui tapus nemokiam, o ypač garantuoti neapmokėtų reikalavimų apmokėjimą, kartu atsižvelgiant į Bendrijos subalansuotos ekonominės ir socialinės plėtros poreikį;kadangi tarp valstybių narių lieka skirtumų, susijusių su darbuotojų apsauga šioje srityje; kadangi būtina imtis priemonių mažinant šiuos skirtumus, kurie gali daryti tiesioginį poveikį bendrosios rinkos veikimui;kadangi būtina skatinti šios srities įstatymų derinimą, kartu juos tobulinant pagal Sutarties 117 straipsnio nuostatas;kadangi dėl savo geografinės padėties ir dabartinės darbo struktūros Grenlandijos darbo rinka iš esmės skiriasi nuo kitų Bendrijos regionų darbo rinkų;kadangi, remiantis Aktu dėl Graikijos Respublikos stojimo sąlygų ir Sutarčių pritaikomųjų pataisų, Graikijos Respublika 1981 m. sausio 1 d. taps Europos ekonominės bendrijos nare, šios direktyvos priedo dalyje "Graikija" reikėtų nurodyti darbuotojų kategorijas, kurių reikalavimų galima netenkinti pagal šios direktyvos 1 straipsnio 2 dalį,PRIĖMĖ ŠIĄ DIREKTYVĄ:I SKIRSNISTaikymo sritis ir sąvokos1 straipsnis1. Ši direktyva taikoma darbuotojų reikalavimams, kylantiems dėl darbo sutarčių ar darbo santykių ir pateiktiems 2 straipsnio 1 dalyje apibrėžtiems nemokiems darbdaviams.2. Valstybės narės gali išimties tvarka netaikyti šios direktyvos kai kurių kategorijų darbuotojų reikalavimams dėl šių darbuotojų darbo sutarčių arba darbo santykių specialaus pobūdžio arba esant kitoms garantijų formoms, kurios teikia darbuotojams apsaugą, lygiavertę šios direktyvos teikiamai apsaugai.Pirmoje pastraipoje minimos darbuotojų kategorijos yra nurodytos priede.3. Ši direktyva netaikoma Grenlandijai. Pasikeitus darbo struktūrai šiame regione, ši išimtis turi būti peržiūrėta.2 straipsnis1. Šioje direktyvoje darbdavys laikomas nemokiu:a) jei pagal atitinkamos valstybės narės įstatymus ir kitus teisės aktus pateikiamas prašymas pradėti procesinius veiksmus dėl darbdavio turto, kad būtų kolektyviai patenkinti kreditorių reikalavimai, įskaitant 1 straipsnio 1 dalyje nurodytus reikalavimus, irb) jei pagal pirmiau minėtus įstatymus ir kitus teisės aktus kompetentinga institucija:- nusprendė pradėti procesinius veiksmus- arba nustatė, jog darbdavio įmonė yra visiškai uždaryta arba verslas baigtas vykdyti, o esamo turto nepakanka, kad būtų prasminga pradėti procesinius veiksmus.2. Ši direktyva nepažeidžia nacionalinės teisės aktuose vartojamų sąvokų "darbuotojas", "darbdavys", "darbo užmokestis", "neatidėliotina teisė" ir "būsimoji teisė".II SKIRSNISNuostatos, susijusios su garantijų institucijomis3 straipsnis1. Valstybės narės imasi priemonių, būtinų užtikrinti, kad garantijų institucijos, laikantis 4 straipsnio reikalavimų, užtikrintų darbdavio neapmokėtų reikalavimų, kylančių dėl darbo sutarčių ar darbo santykių ir susijusių su darbo užmokesčiu už laikotarpį iki nustatytos datos, apmokėjimą.2. Valstybių narių pasirinkimu 1 dalyje nurodyta data gali būti:- darbdavio nemokumo pradžios data arba- pranešimo atitinkamam darbuotojui apie jo atleidimą iš darbo dėl darbdavio nemokumo data, arba- darbdavio nemokumo pradžios data arba data, kai su atitinkamu darbuotoju nutraukiama darbo sutartis arba darbo santykiai dėl darbdavio nemokumo.4 straipsnis1. Valstybės narės turi teisę apriboti 3 straipsnyje nurodytų garantijų institucijų mokėjimo įsipareigojimus.2. Jeigu valstybės narės pasinaudoja 1 dalyje nurodyta galimybe, jos turi:- 3 straipsnio 2 dalies pirmoje įtraukoje minimu atveju užtikrinti, kad būtų patenkinti reikalavimai, susiję su darbo užmokesčiu už paskutinius tris mėnesius pagal darbo sutartį arba darbo santykius, buvusius šešis mėnesius iki darbdavio nemokumo pradžios,- 3 straipsnio 2 dalies antroje įtraukoje minimu atveju užtikrinti, kad būtų patenkinti reikalavimai, susiję su darbo užmokesčiu už paskutinius tris mėnesius pagal darbo sutartį arba darbo santykius, kurie tęsėsi iki pranešimo įteikimo atitinkamam darbuotojui apie jo atleidimą iš darbo dėl darbdavio nemokumo datos,- 3 straipsnio 2 dalies trečioje įtraukoje minimu atveju užtikrinti, kad būtų patenkinti reikalavimai, susiję su darbo užmokesčiu už paskutinius 18 mėnesių pagal darbo sutartį arba darbo santykius, kurie tęsėsi iki darbdavio nemokumo pradžios arba iki datos, kai su atitinkamu darbuotoju nutraukiama darbo sutartis arba darbo santykiai dėl darbdavio nemokumo. Šiuo atveju valstybės narės gali apriboti mokėjimo įsipareigojimus įpareigojant atitinkamai sumokėti už aštuonių savaičių laikotarpį arba už kelis trumpesnius laikotarpius, kurių bendra trukmė yra aštuonios savaitės.3. Tačiau, siekiant išvengti mokėjimų, neatitinkančių šios direktyvos socialinio tikslo, valstybės narės gali nustatyti įsipareigojimų apmokėti darbuotojų reikalavimus aukščiausią ribą.Jeigu valstybės narės pasinaudoja šia galimybe, jos apie metodus, taikomus mokėjimo įsipareigojimų aukščiausiai ribai nustatyti, praneša Komisijai.5 straipsnisValstybės narės išsamias garantijų institucijų organizavimo, finansavimo ir veiklos taisykles nustato pagal šiuos principus:a) institucijų turtas turi būti atskirtas nuo darbdavio apyvartinio kapitalo ir jam negali būti taikomi procesiniai veiksmai dėl jo nemokumo;b) darbdaviai prisideda prie garantijų institucijų finansavimo, išskyrus jei jas finansuoja tik valdžios institucijos;c) garantijų institucijų įsipareigojimai nepriklauso nuo to, ar įvykdyti visi jų finansavimo įsipareigojimai.III SKIRSNISNuostatos, susijusios su socialine apsauga6 straipsnisValstybės narės gali nustatyti, kad 3, 4 ir 5 straipsniai netaikomi įmokoms, mokamoms pagal įstatymų numatytas valstybines socialinės apsaugos sistemas arba pagal papildomas bendrovės arba kelių bendrovių pensijų sistemas, nepriklausančias įstatymų numatytoms valstybinėms socialinės apsaugos sistemoms.7 straipsnisValstybės narės imasi visų priemonių, būtinų užtikrinti, kad jeigu darbdavys iki savo nemokumo pradžios nemokėjo draudimo įstaigoms privalomų įmokų pagal įstatymų numatytas valstybines socialinės apsaugos sistemas, darbuotojai neprarastų teisės į šių draudimo įstaigų mokėtinas išmokas, jeigu darbuotojų įmokos buvo išskaičiuojamos iš jų darbo užmokesčio.8 straipsnisValstybės narės imasi priemonių, būtinų užtikrinti, kad būtų apsaugoti darbuotojų ir asmenų, kurie iki darbdavio nemokumo pradžios nebedirbo darbdavio įmonėje arba versle, interesai, susiję su jų neatidėliotina teise arba būsima teise gauti senatvės išmokas, įskaitant maitintojo netekimo išmokas, mokėtinas pagal papildomas bendrovės arba kelių bendrovių pensijų sistemas, nepriklausančias įstatymų numatytoms valstybinėms socialinės apsaugos sistemoms.IV SKIRSNISBendrosios ir baigiamosios nuostatos9 straipsnisŠi direktyva nepažeidžia valstybių narių teisės taikyti arba priimti darbuotojams palankesnius įstatymus ir kitus teisės aktus.10 straipsnisŠi direktyva nepažeidžia valstybių narių teisės:a) imtis būtinų priemonių piktnaudžiavimams išvengti;b) panaikinti arba apriboti 3 straipsnyje nurodytus mokėjimo įsipareigojimus arba 7 straipsnyje nurodytą garantijos įsipareigojimą, jeigu šių įsipareigojimų vykdymas yra nepagrįstas dėl tam tikrų ryšių tarp darbuotojo ir darbdavio, o taip pat dėl jų bendrų interesų, atsiradusių jiems susitarus, egzistavimo.11 straipsnis1. Valstybės narės įstatymais ir kitais teisės aktais įtvirtina nuostatas, būtinas, kad šios direktyvos būtų pradėta laikytis ne vėliau kaip per 36 mėnesius nuo pranešimo apie ją. Apie tai jos nedelsdamos praneša Komisijai.2. Valstybės narės pateikia Komisijai įstatymų ir kitų teisės aktų, priimtų šios direktyvos taikymo srityje, tekstus.12 straipsnisPasibaigus 11 straipsnio 1 dalyje nurodytam 36 mėnesių laikotarpiui, valstybės narės per 18 mėnesių pateikia Komisijai visą informaciją, būtiną parengti Tarybai ataskaitą apie šios direktyvos taikymą.13 straipsnisŠi direktyva skirta valstybėms narėms.Priimta Liuksemburge, 1980 m. spalio 20 d.Tarybos varduPirmininkasJ. Santer[1] OL C 135, 1978 6 9, p. 2.[2] OL C 39, 1979 2 12, p. 26.[3] OL C 105, 1979 4 26, p. 15.--------------------------------------------------PRIEDASDarbuotojų kategorijos, kurių reikalavimams šios direktyvos nuostatų pagal 1 straipsnio 2 dalį galima netaikytiI. Darbuotojai, dirbantys pagal specialaus pobūdžio darbo sutartį arba darbo santykiusA. GRAIKIJAŽvejybos laivo kapitonas ir įgulos nariai, jeigu jų darbo užmokestį sudaro tam tikra laivo pelno arba bendrų pajamų dalis.B. AIRIJA1. Namudininkai (t. y. asmenys, atliekantys darbą, apmokamą už jų namuose gaminamus vienetus), išskyrus kai jie dirba pagal rašytinę darbo sutartį.2. Artimi darbdavio giminaičiai, dirbantys be rašytinės darbo sutarties, kurių darbas yra privačiame name arba ūkyje, kuriame gyvena darbdavys ir jo artimi giminaičiai.3. Asmenys, kurie vienam arba keliems darbdaviams dirba mažiau kaip 18 valandų per savaitę ir kurių darbo užmokestis už šį darbą nėra pagrindinės pragyvenimo lėšos.4. Asmenys, dirbantys žvejybos srityje kaip sezoniniai, laikini arba dirbantys ne visą darbo dieną darbuotojai.5. Darbdavio sutuoktinis.C. NYDERLANDAINamų darbininkai, kuriuos samdo fizinis asmuo ir kurie tam fiziniam asmeniui dirba mažiau kaip tris dienas per savaitę.D. JUNGTINĖ KARALYSTĖ1. Žvejybos laivo kapitonas ir įgulos nariai, jeigu jų darbo užmokestį sudaro tam tikra laivo pelno arba bendrų pajamų dalis.2. Darbdavio sutuoktinis.II. Darbuotojai, kuriems taikomos kitos garantijų formosA. GRAIKIJAJūros laivų įgulos.B. AIRIJA1. Vietos arba kitų valstybinės valdžios institucijų arba įstatymų numatytų transporto įmonių nuolatiniai darbuotojai ir turintys teisę gauti pensiją darbuotojai.2. Turintys teisę gauti pensiją mokytojai, dirbantys šiose įstaigose: valstybinėse mokyklose, vidurinėse mokyklose, valstybinėse bendrojo lavinimo mokyklose, mokytojų ruošimo įstaigose.3. Nuolatiniai ir turintys teisę gauti pensiją darbuotojai, dirbantys valstybės finansuojamose ligoninėse.C. ITALIJA1. Darbuotojai, turintys teisę gauti išmokas, kurias nustato įstatymai, garantuojantys, kad jeigu įmonė patirs ekonominę krizę, darbo užmokestis jiems bus mokamas toliau.2. Jūros laivų įgulos.D. JUNGTINĖ KARALYSTĖ1. Registruoti dokų darbininkai, išskyrus tuos, kurie pagrindinai atlieka ne doko darbus.2. Jūros laivų įgulos.--------------------------------------------------


title: 2002 m. birželio 25 d. Europos Parlamento Ir Tarybos Direktyva 2002/44/EB dėl būtiniausių sveikatos ir saugos reikalavimų, susijusių su fizinių veiksnių (vibracijos) keliama rizika darbuotojams (šešioliktoji atskira Direktyva, kaip numatyta Direktyvos 89/391/EEB 16 straipsnio 1 dalyje)

text:
Svarbus teisinis pranešimas

|

32002L0044

Oficialusis leidinys L 177 , 06/07/2002 p. 0013 - 0020

		Europos Parlamento Ir Tarybos direktyva 2002/44/EB2002 m. birželio 25 d.dėl būtiniausių sveikatos ir saugos reikalavimų, susijusių su fizinių veiksnių (vibracijos) keliama rizika darbuotojams (šešioliktoji atskira Direktyva, kaip numatyta Direktyvos 89/391/EEB 16 straipsnio 1 dalyje)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 137 straipsnio 2 dalį,atsižvelgdami į Komisijos pasiūlymą [1], pateiktą pasikonsultavus su Darbuotojų saugos, higienos ir sveikatos patariamuoju komitetu,atsižvelgdami į Ekonomikos ir socialinių reikalų komiteto nuomonę [2],pasikonsultavę su Regionų komitetu,laikydamiesi Sutarties 251 straipsnyje nustatytos tvarkos [3], atsižvelgiant į 2002 m. balandžio 8 d. Taikinimo komiteto patvirtintą bendrą tekstą,kadangi:(1) Pagal Sutartį Taryba direktyvomis gali patvirtinti būtiniausius reikalavimus siekiant gerinimo, ypač darbo aplinkos, kad būtų užtikrintas geresnis darbuotojų sveikatos apsaugos ir saugos lygis. Tokiose direktyvose reikėtų vengti nustatyti administracinius, finansinius ir teisinius apribojimus, galinčius varžyti mažųjų bei vidutinių įmonių steigimą ir plėtrą.(2) Komisijos komunikate dėl savo veiksmų programos, susijusios su Bendrijos darbuotojų pagrindinių socialinių teisių chartija, numatyti būtiniausi sveikatos ir saugos reikalavimai, susiję su fizinių veiksnių keliama rizika darbuotojams. 1990 m. rugsėjį Europos Parlamentas priėmė rezoliuciją dėl šios veiksmų programos [4], kviesdamas Komisiją pirmiausia parengti konkrečią direktyvą dėl triukšmo bei vibracijos ir kitų darbo vietoje pasireiškiančių fizinių veiksnių keliamos rizikos.(3) Visų pirma būtina imtis priemonių darbuotojams apsaugoti nuo vibracijų keliamos rizikos, įvertinus jų padarinius darbuotojų sveikatai ir saugai, ypač pasireiškiantį raumenų, kaulų struktūros, neurologiniais ir kraujagyslių pakenkimais. Tokios priemonės turi ne tik užtikrinti kiekvieno atskiro darbuotojo sveikatą ir saugą, bet ir sudaryti būtiniausią apsaugos pagrindą visiems Bendrijos darbuotojams, kad būtų išvengta galimų konkurencijos iškraipymų.(4) Šioje direktyvoje nustatyti būtiniausi reikalavimai, valstybėms narėms paliekant galimybę laikytis šių arba priimti palankesnes nuostatas dėl darbuotojų apsaugos, ypač — nustatyti žemesnes vibracijų kasdienio veikimo vertes arba kasdienio poveikio ribines vertes. Pradėjus taikyti šią direktyvą, neturėtų pablogėti esama padėtis kiekvienoje valstybėje narėje.(5) Apsaugos nuo vibracijos sistema turi apsiriboti siektinų tikslų, atsižvelgtinų principų ir naudotinų pagrindinių verčių apibrėžimu, kuris nebūtų perdėtai smulkus, kad valstybės narės galėtų lygiaverčiai taikyti būtiniausius reikalavimus.(6) Vibracijos poveikio dydį galima veiksmingiau sumažinti, kai įrengiant darbo vietas yra atsižvelgiama į prevencines priemones ir parenkamos darbo priemonės, tvarka bei metodai, kad pirmiausia rizika šaltinyje būtų kuo mažesnė. Šitaip nuostatos dėl darbo priemonių ir metodų padės apsaugoti su tomis priemonėmis dirbančius ir tuos metodus taikančius darbuotojus.(7) Siekdami gerinti darbuotojų saugą ir sveikatos apsaugą, darbdaviai turėtų daryti pakeitimus atsižvelgdami į technikos pažangą ir mokslo žinias apie vibracijų keliamą riziką.(8) Atsižvelgiant į esamą jūrų ir oro transporto technikos lygį, neįmanoma visuomet laikytis visą žmogaus kūną veikiančios vibracijos poveikio ribinių verčių; dėl to kai kuriais atvejais turėtų būti numatyta deramai pagrįstų išimčių galimybė.(9) Kadangi ši direktyva yra atskira direktyva, kaip apibrėžta 1989 m. birželio 12 d. Direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo [5] 16 straipsnio 1 dalyje, dėl to ta direktyva taikoma vibracijos poveikiui darbuotojams apibrėžti, nepažeidžiant griežtesnių ir (arba) specialių šios direktyvos nuostatų.(10) Ši direktyva yra praktinė vidaus rinkos socialinės dimensijos kūrimo priemonė.(11) Šiai direktyvai įgyvendinti būtinos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [6],PRIĖMĖ ŠIĄ DIREKTYVĄ:I SKIRSNISBENDROSIOS NUOSTATOS1 straipsnisTikslas ir taikymo sritis1. Šioje direktyvoje, kuri yra šešioliktoji atskira direktyva, kaip apibrėžta Direktyvos 89/391/EEB 16 straipsnio 1 dalyje, nustatyti būtiniausi reikalavimai dėl darbuotojų apsaugos nuo rizikos jų sveikatai ir saugai, kurią kelia ar gali sukelti mechaninė vibracija.2. Šios direktyvos reikalavimai taikomi veiklos rūšims, kurias vykdant darbuotojams darbe kyla arba gali kilti mechaninės vibracijos rizika.3. Direktyva 89/391/EEB taikoma visai šio straipsnio 1 dalyje nurodytai sričiai, nepažeidžiant griežtesnių ir (arba) konkretesnių šios direktyvos nuostatų.2 straipsnisSąvokų apibrėžimaiŠioje direktyvoje:a) "rankas veikianti vibracija" reiškia mechaninę vibraciją, kuri, perduota į žmogaus rankas, yra kenksminga darbuotojų sveikatai ir saugai, ypač dėl kraujagyslių, kaulų sąnarių ir raumenų sistemos, neurologinių pakenkimų;b) "visą žmogaus kūną veikianti vibracija" reiškia mechaninę vibraciją, kuri, perduota į visą kūną, yra kenksminga darbuotojų sveikatai ir saugai, ypač dėl galimų apatinės nugaros srities negalavimų ir stuburo traumų.3 straipsnisPoveikio ribinės vertės ir veikimo vertės1. Rankas veikianti vibracija:a) kasdienio poveikio ribinė vertė, standartizuota etaloniniam aštuonių valandų laikotarpiui, yra 5 m/s;b) kasdienio veikimo vertė, standartizuota etaloniniam aštuonių valandų laikotarpiui, yra 2,5 m/s;Darbuotojo rankas veikianti vibracija turi būti įvertinama arba išmatuojama pagal priedo A dalies 1 punkto nuostatas.2. Visą žmogaus kūną veikianti vibracija:a) atitinkama valstybė narė gali pasirinkti naudoti kasdienio poveikio ribinę vertę, standartizuotą etaloniniam aštuonių valandų laikotarpiui, lygią 1,15 m/s, arba vibracijos dozės vertę, lygią 21 m/s1,75;b) atitinkama valstybė narė gali pasirinkti naudoti kasdienio veikimo vertę, standartizuotą etaloniniam aštuonių valandų laikotarpiui, lygią 0,5 m/s, arba vibracijos dozės vertę, lygią 9,1 m/s1,75;Visą darbuotojo kūną veikianti vibracija įvertinama arba išmatuojama pagal priedo B dalies 1 punkto nuostatas.II SKIRSNISDARBDAVIŲ PAREIGOS4 straipsnisRizikos nustatymas ir įvertinimas1. Atlikdamas Direktyvos 89/391/EEB 6 straipsnio 3 dalyje ir 9 straipsnio 1 dalyje nustatytas pareigas, darbdavys įvertina, o prireikus išmatuoja darbuotojus veikiančios mechaninės vibracijos dydį. Matavimai atliekami pagal šios direktyvos priedo A dalies 2 punkto arba B dalies 2 punkto nuostatas.2. Mechaninės vibracijos poveikio dydį galima įvertinti laikantis tam tikrų darbo būdų ir remiantis atitinkama informacija apie tikėtinas vibracijos amplitudes, atitinkančias įrangą ar įrangos rūšis konkrečiomis naudojimo sąlygomis, panaudojant ir įrangos gamintojo pateiktą informaciją. Toks veiksmas skiriasi nuo matavimo; matuojant būtina naudoti tam tikrus prietaisus ir taikyti atitinkamą metodiką.3. Šio straipsnio 1 dalyje nurodytą planinį įvertinimą ir matavimą atitinkamais intervalais turi būti pavedama atlikti kompetentingoms tarnyboms, pirmiausia atsižvelgiant į Direktyvos 89/391/EEB 7 straipsnio nuostatas dėl būtinų kompetentingų tarnybų ar asmenų. Įvertinus ir (arba) išmatavus mechaninės vibracijos poveikio dydį gauti duomenys saugomi tinkama forma, kad vėliau juos būtų galima patikrinti.4. Pagal Direktyvos 89/391/EEB 6 straipsnio 3 dalies nuostatas, vertindamas riziką darbdavys ypatingą dėmesį turi skirti šiems dalykams:a) poveikio dydžiui, rūšiai ir trukmei, įskaitant visų tarpinių vibracijų arba pasikartojančių smūgių poveikį;b) poveikio ribinėms vertėms ir veikimo vertėms, nurodytoms šios direktyvos 3 straipsnyje;c) bet kokiems padariniams, susijusiems su ypatingai jautrių šiai rizikai darbuotojų sveikata ir sauga;d) bet kokiems netiesioginiams padariniams darbuotojų saugai, kuri atsiranda dėl mechaninės vibracijos ir darbo vietos ar kitų darbo priemonių sąveikos;e) pagal atitinkamas Bendrijos direktyvas darbo priemonių gamintojo pateiktai informacijai;f) ar naudojamas priemones galima pakeisti kitomis, suprojektuotomis taip, kad mechaninės vibracijos poveikis būtų minimalus;g) visą žmogaus kūną veikiančios vibracijos poveikiui, ilgesniam už įprastinį darbo laiką, už kurį atsako darbdavys;h) ypatingoms darbo sąlygoms, pvz., žemoms temperatūroms;i) visai kitai atitinkamai informacijai, gautai po sveikatos patikrinimų, įskaitant paskelbtą informaciją.5. Darbdavys turi turėti rizikos įvertinimą pagal Direktyvos 89/391/EEB 9 straipsnio 1 dalies a punkto nuostatas ir nurodyti, kokių priemonių reikia imtis pagal šios direktyvos 5 ir 6 straipsnių nuostatas. Toks rizikos įvertinimas turi būti įrašytas tinkamoje laikmenoje, laikantis nacionalinės teisės aktų ir nusistovėjusios tvarkos; jame gali būti darbdavio pagrindimas, kad dėl mechaninės vibracijos keliamos rizikos pobūdžio ir dydžio, papildomas išsamesnis rizikos įvertinimas nebūtinas. Rizikos įvertinimas turi būti nuolat atnaujinamas, ypač tuomet, jei yra žymių pasikeitimų, dėl kurių ankstesnis įvertinimas gali netikti arba kai tai būtina, atsižvelgiant į sveikatos patikrinimų rezultatus.5 straipsnisPoveikio pašalinimo arba sumažinimo priemonės1. Atsižvelgiant į technikos pažangą ir rizikos valdymo jos šaltinio viduje galimybes, mechaninės vibracijos keliama rizika turi būti pašalinta dar pačiame šaltinyje arba kiek įmanoma sumažinta.Tokia rizika turi būti mažinama laikantis Direktyvos 89/391/EEB 6 straipsnio 2 dalyje išdėstytų pagrindinių prevencijos principų.2. Remdamasis 4 straipsnyje nurodytu rizikos įvertinimu, kai viršijamos 3 straipsnio 1 dalies b punkte ir 2 dalies b punkte nurodytos veikimo vertės, darbdavys privalo parengti ir įgyvendinti techninių ir (arba) organizacinių priemonių programą, skirtą mechaninės vibracijos poveikiui ir susijusiai rizikai kuo labiau sumažinti, ypač atsižvelgdamas į:a) kitus darbo metodus, kuriuos taikant mechaninės vibracijos poveikis yra mažesnis;b) atitinkamos ergonomiškos konstrukcijos ir, atsižvelgiant į atliktiną darbą, kuo mažesnę vibraciją sukeliančių darbo priemonių pasirinkimą;c) aprūpinimą pagalbine įranga, sumažinančia sužalojimus, kuriuos lemia vibracija, pvz., veiksmingai visą žmogaus kūną veikiančią vibraciją mažinančių sėdynių ir į rankas perduodamą vibraciją mažinančių rankenų įrengimą;d) atitinkamas darbo priemonių, darbo vietos ir darbo vietų sistemų techninės priežiūros programas;e) darbo vietų įrengimą ir išdėstymą;f) pakankamą darbuotojų informavimą ir mokymą teisingai bei saugiai naudoti darbo priemones, kad mechaninės vibracijos poveikis jiems būtų kuo mažesnis;g) poveikio trukmės ir intensyvumo apribojimą;h) atitinkamus darbo ir poilsio režimus su pakankamomis poilsio pertraukomis;i) vibracijos veikiamų darbuotojų aprūpinimą drabužiais apsaugoti nuo šalčio ir drėgmės.3. Kiekvienu atveju darbuotojai neturi būti veikiami didesnių kaip poveikio ribinės vertės dydžio vibracijų.Jei, nepaisant priemonių, kurių darbdavys ėmėsi, kad būtų laikomasi šios direktyvos, poveikio ribinės vertės yra viršijamos, darbdavys nedelsdamas privalo imtis veiksmų poveikiui sumažinti žemiau ribinės vertės. Jis privalo nurodyti priežastis, kodėl poveikio ribinė vertė buvo viršyta, ir atitinkamai papildyti apsaugos ir prevencines priemones, kad tai nepasikartotų.4. Pagal Direktyvos 89/391/EEB 15 straipsnio nuostatas darbdavys šiame straipsnyje nurodytas priemones suderina su reikalavimais darbuotojams, kuriems kyla ypatinga rizika.6 straipsnisDarbuotojų informavimas ir mokymasNepažeisdamas Direktyvos 89/391/EEB 10 ir 12 straipsnių reikalavimų, darbdavys privalo užtikrinti, kad darbuotojai, kuriems darbe kyla mechaninės vibracijos rizika, ir (arba) jų atstovai būtų mokomi ir supažindinami su šios direktyvos 4 straipsnio 1 dalyje nurodyto rizikos įvertinimo rezultatais, ypač su:a) priemonėmis, kurių imtasi šiai direktyvai įgyvendinti, kad būtų pašalintas arba kuo labiau sumažinta mechaninės vibracijos keliama rizika;b) poveikio ribinėmis vertėmis ir veikimo vertėmis;c) pagal šios direktyvos 4 straipsnį atlikto mechaninės vibracijos įvertinimo bei matavimo rezultatais ir sužalojimais, kuriuos gali sukelti naudojamos darbo priemonės;d) tuo, kodėl ir kaip nustatyti ir pranešti apie sužalojimo požymius;e) aplinkybėmis, kuriomis darbuotojai turi teisę į sveikatos patikrinimą;f) saugaus darbo būdais, kad mechaninės vibracijos poveikis būtų kuo mažesnis.7 straipsnisKonsultavimasis su darbuotojais ir jų dalyvavimasSu darbuotojais ir (arba) jų atstovais konsultuojamasi ir jie dalyvauja svarstant šioje direktyvoje nagrinėjamus klausimus pagal Direktyvos 89/391/EEB 11 straipsnio nuostatas.III SKIRSNISĮVAIRIOS NUOSTATOS8 straipsnisSveikatos patikrinimai1. Nepažeisdamos Direktyvos 89/391/EEB 14 straipsnio reikalavimų, valstybės narės priima nuostatas, kurios užtikrina tinkamą darbuotojų sveikatos patikrinimą atsižvelgiant į šios direktyvos 4 straipsnio 1 dalies nurodyto rizikos įvertinimo rezultatus, jei kyla rizika darbuotojų sveikatai. Tokios nuostatos, įskaitant reikalavimus, nustatytus ligos istorijoms, ir galimybės jais naudotis, turi būti priimtos laikantis nacionalinės teisės aktų ir (arba) nusistovėjusios tvarkos.Sveikatos patikrinimas, į kurio rezultatus atsižvelgiama taikant prevencines priemones konkrečioje darbo vietoje, turi būti skirtas keliui užkirsti ir skubiai diagnozuoti bet kokiems sutrikimams, susijusiems su mechaninės vibracijos poveikiu. Tokie patikrinimai privalo būti paskirti, kai:- vibracijos poveikis darbuotojams yra toks, kad dėl jo gali pasireikšti nustatoma liga ar kenksmingi sveikatai padariniai,- tikėtina, kad liga ar padariniai pasireiškia esant konkrečioms darbuotojo darbo sąlygoms,- egzistuoja nustatyta ligos ar kenksmingų sveikatai padarinių nustatymo metodika.Kiekvienu atveju darbuotojai, kuriuos veikia 3 straipsnio 1 dalies b punkte ir 2 dalies b punkte nurodytas vertes viršijanti vibracija, turi teisę į atitinkamą sveikatos priežiūrą.2. Valstybės narės nustato priemones, užtikrinančias, kad būtų pildomos kiekvieno darbuotojo, kurio sveikata tikrinama pagal šio straipsnio 1 dalies nuostatas, asmeninės ligos istorijos ir atnaujinami jose duomenys. Ligos istorijose pateikiama atliktų sveikatos patikrinimų suvestinė. Ligos istorijos laikomos tinkama forma, kad vėliau jas būtų galima patikrinti, atsižvelgiant į konfidencialumą.Kompetentingos institucijos reikalavimu jai pateikiamos atitinkamų ligos istorijų kopijos. Kiekvienas darbuotojas, jam paprašius, gali susipažinti su savo ligos istorija.3. Kai patikrinus sveikatą nustatoma, kad darbuotojas serga žinoma liga ar yra neigiamų jo sveikatai padarinių, kurie, gydytojo arba profesinės sveikatos priežiūros specialisto teigimu, atsirado dėl mechaninės vibracijos poveikio darbe:a) gydytojas ar kitas tinkamą kvalifikaciją turintis asmuo darbuotojui privalo pranešti jo sveikatos patikrinimo rezultatus. Darbuotojas, be kita ko, turi gauti informaciją ir patarimus dėl sveikatos patikrinimų, kurie yra būtini pasibaigus poveikiui;b) darbdavys privalo būti informuojamas apie visus svarbius sveikatos patikrinimų rezultatus, atsižvelgiant į duomenų apie sveikatos būklę konfidencialumą;c) darbdavys privalo:- peržiūrėti ir patikslinti pagal 4 straipsnio reikalavimus atliktą rizikos įvertinimą,- peržiūrėti ir patikslinti priemones, skirtas 5 straipsnyje nurodytai rizikai pašalinti arba sumažinti,- atsižvelgti į profesinės sveikatos priežiūros specialisto ar kito tinkamą kvalifikaciją turinčio asmens arba kompetentingos institucijos patarimus dėl bet kokių priemonių, reikalingų 5 straipsnyje nurodytai rizikai pašalinti arba sumažinti, įgyvendinimo, įskaitant galimybę skirti darbuotojui dirbti kitą darbą, kuris nėra kenksmingas dėl tolesnio poveikio,- paskirti visų kitų darbuotojų, kurie susiduria su panašiais poveikiais, nuolatinius sveikatos patikrinimus ir patikrinti jų sveikatos būklę. Tokiais atvejais kompetentingas gydytojas, profesinės sveikatos priežiūros specialistas arba kompetentinga institucija gali pasiūlyti atlikti vibracijos veikiamų asmenų medicinines apžiūras.9 straipsnisPereinamieji laikotarpiaiValstybės narės, pasikonsultavusios su darbdaviais ir darbuotojais pagal nacionalinės teisės aktus ar nusistovėjusią tvarką, vykdydamos 5 straipsnio 3 dalyje nustatytas pareigas, nuo 2005 m. liepos 6 d. gali nustatyti ne ilgesnį kaip penkerių metų pereinamąjį laikotarpį, taikomą darbo priemonėms, kurios buvo suteiktos darbuotojams iki 2007 m. liepos 6 d. ir su kuriomis dirbant negalima laikytis poveikio ribinių verčių net ir atsižvelgus į naujausią technikos pažangą bei (arba) organizacines priemones. Žemės ir miškų ūkyje naudojamoms priemonėms valstybės narės turi teisę pratęsti pereinamąjį laikotarpį daugiausia ketveriais metais.10 straipsnisLeidžiančios nukrypti nuostatos1. Laikydamosi darbuotojų bendrųjų sveikatos apsaugos ir saugos principų, valstybės narės jūrų ir oro transporto srityse tinkamai pateisintomis aplinkybėmis gali nesilaikyti visų 5 straipsnio 3 dalies reikalavimų visą žmogaus kūną veikiančiai vibracijai, kuomet, atsižvelgiant į darbo vietų technikos lygį ir būdingus techninius reikalavimus, nepaisant pritaikytų techninių ir (arba) organizacinių priemonių, neįmanoma neviršyti poveikio ribinės vertės.2. Kai darbuotojus paprastai veikia žemesnių kaip 3 straipsnio 1 dalies b punkte ir 2 dalies b punkte nurodytų verčių dydžio mechaninė vibracija, tačiau protarpiais ji žymiai kinta ir kartais gali viršyti poveikio ribinę vertę, valstybės narės taip pat gali leisti nukrypti nuo 5 straipsnio 3 dalies nuostatų. Tačiau vidutinė poveikio vertė per 40 valandų turi būti mažesnė už poveikio ribinę vertę ir turi būti įrodyta, kad dėl poveikio kitimo pobūdžio dirbant tokiu būdu kyla mažesnė rizika nei dėl ribinės vertės dydžio poveikio.3. Šio straipsnio 1 ir 2 dalyse nurodytas išlygas valstybės narės gali leisti pasikonsultavusios su darbdaviais ir darbuotojais pagal nacionalinės teisės aktus ar nusistovėjusią tvarką. Tokios išlygos turi būti daromos numatant sąlygas, kurios užtikrintų, kad, atsižvelgiant į ypatingas aplinkybes, atsirandanti rizika būtų kiek galima sumažinta, o atitinkamų darbuotojų sveikatos patikrinimai būtų atliekami dažniau. Tokios išlygos peržiūrimos ir patikslinamos kas ketverius metus ir atšaukiamos iškart, kai tik nebelieka jas pateisinančių aplinkybių.4. Kas ketverius metus valstybės narės siunčia Komisijai šio straipsnio 1 ir 2 dalyse nurodytų išlygų sąrašą, nurodydamos tikslias priežastis ir aplinkybes, dėl kurių jos buvo priverstos leisti tas išlygas.11 straipsnisTechniniai pakeitimaiPriedo tik techninio pobūdžio pakeitimai dėl:a) priimtų direktyvų, kurios techniškai suderina ir standartizuoja darbo priemonių ir (arba) darbo vietų projektavimą, statybą, gamybą ar konstravimą;b) technikos pažangos, tinkamiausių suderintų Europos standartų ar techninių sąlygų pasikeitimų ir naujų duomenų mechaninės vibracijos srityje;priimami 12 straipsnio 2 dalyje nustatyta reguliavimo tvarka.12 straipsnisKomitetas1. Komisijai talkina Direktyvos 89/391/EEB 17 straipsnio 2 dalyje nurodytas komitetas.2. Kuomet daroma nuoroda į šią straipsnio dalį, taikomos Sprendimo 1999/468/EB 5 ir 7 straipsnių nuostatos, atsižvelgiant į jo 8 straipsnio nuostatas.Sprendimo 1999/468/EB 5 straipsnio 6 dalyje nurodytas laikotarpis yra trys mėnesiai.3. Komitetas priima savo darbo tvarkos taisykles.IV SKIRSNISBAIGIAMOSIOS NUOSTATOS13 straipsnisAtaskaitosKas penkerius metus valstybės narės teikia Komisijai ataskaitas apie praktinį šios direktyvos įgyvendinimą, nurodydamos darbdavių ir darbuotojų požiūrį. Ataskaitoje turi būti aprašyta geriausia vibracijos prevencijos nuo sveikatai kenksmingų padarinių praktika ir kitos darbo organizavimo formos, taip pat valstybių narių veiksmai supažindinant su tokia geriausia praktika.Remdamasi tokiomis ataskaitomis, Komisija atlieka bendrą direktyvos įgyvendinimo, įskaitant įgyvendinimą atsižvelgiant į mokslinius tyrimus ir mokslinę informaciją, įvertinimą ir informuoja Europos Parlamentą, Tarybą, Ekonomikos ir socialinių reikalų komitetą bei Darbuotojų saugos, higienos ir sveikatos patariamąjį komitetą ir, jei būtina, siūlo pakeitimus.14 straipsnisPerkėlimas į nacionalinės teisės aktus1. Valstybės narės priima įstatymus ir kitus teisės aktus, kurie, įsigalioję ne vėliau kaip 2005 m. liepos 6 d., įgyvendina šią direktyvą. Apie tai jos nedelsdamos praneša Komisijai. Jos taip pat pateikia pereinamojo laikotarpio priemonių, kurių valstybės narės ėmėsi pagal 9 straipsnio nuostatas, sąrašą, kartu su jų pateisinimo priežastimis.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimamas ar priimtas nacionalinės teisės aktų nuostatas.15 straipsnisĮsigaliojimasŠi direktyva įsigalioja jos paskelbimo Europos Bendrijų oficialiajame leidinyje dieną.16 straipsnisAdresataiŠi direktyva skirta valstybėms narėms.Priimta Liuksemburge, 2002 m. birželio 25 d.Europos Parlamento varduPirmininkasP. CoxTarybos varduPirmininkasJ. Matas I Palou[1] OL C 77, 1993 3 18, p. 12 irOL C 230, 1994 8 19, p. 3.[2] OL C 249, 1993 9 13, p. 28.[3] 1994 m. balandžio 20 d. Europos Parlamento nuomonė (OL C 128, 1994 5 9, p. 146), patvirtinta 1999 m. rugsėjo 16 d. (OL C 54, 2000 2 25, p. 75), 2001 m. birželio 25 d. Tarybos bendroji pozicija (OL C 301, 2001 10 26, p. 1) ir 2001 m. spalio 23 d. Europos Parlamento sprendimas (dar nepaskelbta Oficialiajame leidinyje). 2002 m. balandžio 25 d. Europos Parlamento sprendimas ir 2002 m. gegužės 21 d. Tarybos sprendimas.[4] OL C 260, 1990 10 15, p. 167.[5] OL L 183, 1989 6 29, p. 1.[6] OL L 184, 1999 7 17, p. 23.--------------------------------------------------PRIEDASA. RANKAS VEIKIANTI VIBRACIJA1. Poveikio įvertinimasRankas veikiančios vibracijos poveikio dydis įvertinamas apskaičiuojant kasdienio poveikio vertę, standartizuotą aštuonių valandų etaloniniam laikotarpiui A(8), išreikštą dažninio svertinio pagreičio verčių, nustatytų ISO standarto 5349-1(2001) 4 ir 5 skyriuose ir A priede apibrėžtose stačiakampio ašyse ahwx, ahwy ir ahwz, kvadratų sumos kvadratine šaknimi (bendrąja vidutine kvadratine verte).Poveikio dydis gali būti įvertintas apytikriais apskaičiavimais pagal gamintojų pateiktą informaciją apie naudojamų darbo priemonių skleidžiamų vibracijų dydį, remiantis konkrečia darbo metodika arba matavimais.2. MatavimasJeigu matuojama pagal 4 straipsnio 1 dalies nuostatas:a) galima taikyti pavienių matavimų metodiką, kurios rezultatai privalo atitikti tipinį tiriamos mechaninės vibracijos poveikį darbuotojui; taikoma metodika ir naudojami prietaisai privalo būti pritaikyti konkrečioms matuojamos mechaninės vibracijos charakteristikoms, aplinkos veiksniams ir matavimo prietaiso charakteristikoms pagal ISO standartą 5349-2(2001);b) jei tiriami prietaisai, kuriuos reikia laikyti abiem rankomis, būtina matuoti poveikį kiekvienai rankai. Poveikis nustatomas imant didesniąją vertę; turi būti pateikta ir informacija apie poveikį kitai rankai.3. Trukdžiai4 straipsnio 4 dalies d punktą taikyti ypač tuomet, kai mechaninė vibracija trukdo tinkamai naudotis valdymo įtaisais ar įvertinti skaitiklių rodmenis.4. Netiesioginė rizika4 straipsnio 4 dalies d punktą taikyti tuomet, kai mechaninė vibracija mažina konstrukcijų stabilumą ar sujungimų patikimumą.5. Asmeninės apsaugos priemonėsAsmeninės apsaugos priemonės nuo rankų vibracijos gali būti numatytos 5 straipsnio 2 dalyje nurodytoje priemonių programoje.B. VISĄ ŽMOGAUS KŪNĄ VEIKIANTI VIBRACIJA1. Poveikio įvertinimasVibracijos poveikio dydis įvertinamas apskaičiuojant kasdienį poveikį A(8), išreikštą kaip vidutinė laikinė pagreičio vertė aštuonių valandų trukmei, apskaičiuotą kaip dažninių svertinių pagreičių, nustatytų ISO standarto 2631-1(1997) 5, 6 ir 7 skyriuose, A ir B prieduose apibrėžtose trijose stačiakampio ašyse (1,4awx, 1,4awy ir awz; sėdinčio arba stovinčio darbuotojo atžvilgiu) didžiausia (vidutinė kvadratinė) vertė arba didžiausia vibracijos dozės vertė (VDV).Poveikio dydis gali būti įvertintas apytikriais apskaičiavimais pagal gamintojų pateiktą informaciją apie naudojamos darbo įrangos skleidžiamų vibracijų dydį, remiantis konkrečia darbo metodika arba matavimais.Jūrų laivininkystėje valstybėms narėms leidžiama vertinti tik didesnio kaip 1 Hz dažnio vibracijas.2. MatavimasKai matavimai atliekami pagal 4 straipsnio 1 dalį, galima taikyti pavienių matavimų metodiką, kurios rezultatai turi parodyti mechaninės vibracijos poveikį konkrečiam darbuotojui. Metodika turi būti pritaikyta prie konkrečių matuojamos mechaninės vibracijos charakteristikų, aplinkos veiksnių ir matavimo prietaiso charakteristikų.3. Trukdžiai4 straipsnio 4 dalies d punktą taikyti ypač tuomet, kai mechaninė vibracija trukdo tinkamai naudotis valdymo įtaisais ar įvertinti skaitiklių rodmenis.4. Netiesioginė rizika4 straipsnio 4 dalies d punktą taikyti ypač tuomet, kai mechaninė vibracija mažina konstrukcijų stabilumą ar sujungimų patikimumą.5. Poveikio pratęsimas4 straipsnio 4 dalies g punktą taikyti ypač tuomet, kai, atsižvelgiant į veiklos pobūdį, darbuotojas gali naudotis darbdavio prižiūrima poilsio vieta; visą žmogaus kūną veikiančios vibracijos poveikis tokioje vietoje turi būti sumažintas iki jų paskirtį ir naudojimo sąlygas atitinkančio dydžio, nebent būtų force majeure aplinkybės.--------------------------------------------------


title: 2003 m. liepos 15 d. Europos Parlamento ir tarybos Direktyva 2003/58/EB iš dalies keičianti Tarybos direktyvą 68/151/EEB dėl tam tikrų bendrovių tipų informacijos atskleidimo reikalavimų

text:
Svarbus teisinis pranešimas

|

32003L0058

Oficialusis leidinys L 221 , 04/09/2003 p. 0013 - 0016

		Europos Parlamento ir Tarybos direktyva 2003/58/EB2003 m. liepos 15 d.iš dalies keičianti Tarybos direktyvą 68/151/EEB dėl tam tikrų bendrovių tipų informacijos atskleidimo reikalavimųEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 44 straipsnio 2 dalies g punktą,atsižvelgdami į Komisijos pasiūlymą [1],atsižvelgdami į Europos ekonomikos ir socialinių reikalų komiteto nuomonę [2],laikydamiesi Sutarties 251 straipsnyje nustatytos tvarkos [3],kadangi:(1) 1968 m. kovo 9 d. Pirmoji Tarybos direktyva 68/151/EEB dėl apsaugos priemonių, kurių valstybės narės, siekdamos suvienodinti tokias apsaugos priemones visoje Bendrijoje, reikalauja iš Sutarties 58 straipsnio antroje pastraipoje apibrėžtų bendrovių, jų narių ir kitų interesų apsaugai, koordinavimo [4] nustato privalomą ribotos turtinės atsakomybės bendrovių dokumentų ir duomenų atskleidimą,(2) įgyvendinant su vidaus rinka susijusių teisės aktų supaprastinimo (SLIM) ketvirtąjį etapą, kurį Komisija pradėjo 1998 m. spalio mėn., įmonių teisės darbo grupė 1999 m. rugsėjo mėn. išleido ataskaitą dėl Pirmosios ir Antrosios įmonių teisės direktyvų, kuriose pateiktos ir tam tikros rekomendacijos, supaprastinimo,(3) atnaujinant Direktyvą 68/151/EEB pagal tose rekomendacijose nustatytas gaires, turėtų būti ne tik lengviau įgyvendintas svarbus tikslas – bendrovių informacija lengviau ir greičiau pasiekiama suinteresuotoms šalims, bet ir ženkliai supaprastinti bendrovėms taikomi informacijos atskleidimo formalumai,(4) Direktyvoje 68/151/EEB pateiktas bendrovių sąrašas turėtų būti atnaujintas atsižvelgiant į naujus nacionaliniu mastu sukurtų ar panaikintų bendrovių tipus po tos direktyvos priėmimo,(5) siekiant suderinti apskaitos dokumentams, kuriuos turi parengti bendrovės, taikomus reikalavimus, nuo 1968 m. buvo priimtos kelios direktyvos – 1978 m. liepos 25 d. Ketvirtoji Tarybos direktyva 78/660/EEB dėl tam tikrų rūšių bendrovių metinės finansinės atskaitomybės [5], 1983 m. birželio 13 d. Septintoji Tarybos direktyva 83/349/EEB dėl konsoliduotos finansinės atskaitomybės [6], 1986 m. gruodžio 8 d. Tarybos direktyva 86/635/EEB dėl bankų ir kitų finansų įstaigų metinės finansinės atskaitomybės ir konsoliduotos finansinės atskaitomybės [7] ir 1991 m. gruodžio 19 d. Tarybos direktyva 91/674/EEB dėl draudimo įmonių metinės finansinės atskaitomybės ir konsoliduotos finansinės atskaitomybės [8]. Direktyvoje 68/151/EEB esančios nuorodos į apskaitos dokumentus, kuriuos reikalaujama paskelbti pagal tas direktyvas, turėtų būti atitinkamai iš dalies pakeistos,(6) atsižvelgiant į vykdomą atnaujinimą ir nepažeidžiant valstybių narių nacionaliniais įstatymais nustatytų esminių reikalavimų ir formalumų, bendrovėms turėtų būti leidžiama pasirinkti, ar kaupti savo privalomus dokumentus ir duomenis popierine forma ar elektroninėmis priemonėmis,(7) suinteresuotoms šalims turėtų būti leidžiama gauti iš registro tokių dokumentų ar duomenų kopiją popierine forma bei elektroninėmis priemonėmis,(8) valstybėms narėms turėtų būti leista turėti nacionalinį leidinį, skirtą privalomiems dokumentams ir duomenims skelbti, kuris būtų parengtas popierine arba elektronine forma arba tokia forma, kuri numatytų tokio pat veiksmingumo informacijos atskleidimą,(9) turėtų būti pagerintas bendrovių informacijos tarpvalstybiniu mastu prieinamumas ir be privalomai atskleidžiamos informacijos viena iš bendrovės valstybėje narėje leidžiamų kalbų leidžiama savanoriškai registruoti reikalaujamus dokumentus ir duomenis kitomis kalbomis. Trečiosios šalys turėtų sąžiningai remtis šiais vertimais,(10) tikslinga patikslinti, kad Direktyvos 68/151/EEB 4 straipsnyje nustatytų privalomųjų duomenų ataskaita turėtų būti nurodyta visuose bendrovės laiškuose ir užsakymų formose, nepriklausomai nuo to, ar jos pateikiamos popierine, ar bet kokia kita forma. Įvertinus technologijų plėtrą, taip pat tikslinga numatyti, kad šios ataskaitos būtų pateikiamos bet kurios bendrovės interneto tinklalapyje,(11) Direktyva 688/151/EEB turėtų būti atitinkamai iš dalies pakeista,PRIĖMĖ ŠIĄ DIREKTYVĄ:1 straipsnisDirektyva 68/151/EEB iš dalies keičiama taip:1. 1 straipsnis iš dalies keičiamas taip:a) trečioji įtrauka pakeičiama taip:"- Prancūzijoje:la société anonyme, la société en commandite par actions, la société a responsabilité limite, la société par actions simplifiee;"b) šeštoji įtrauka pakeičiama taip:"- Nyderlanduose:de naamloze vennootschap, de besloten vennootschap met beperkte aansprakelijkheid;"c) devintoji įtrauka pakeičiama taip:"– Danijoje:aktieselskab, kommanditaktieselskab, anpartsselskab;"d) 14-oji įtrauka pakeičiama taip:"– Suomijoje:yksityinen osakeyhtio/privat aktiebolag, julkinen osakeyhtio/publikt aktiebolag;"2. 2 straipsnis:a) 2 straipsnio 1 dalies f punktas pakeičiamas taip:"f) kiekvienų finansinių metų apskaitos dokumentus, kuriuos reikalaujama paskelbti laikantis Tarybos direktyvų 78/660/EEB [9], 83/349/EEB [10], 86/635/EEB [11] ir 91/674/EEB [12]."b) 2 dalis išbraukiama.3. 3 straipsnis pakeičiamas taip:"3 straipsnis1. Kiekvienos valstybės narės centriniame registre, komerciniame registre ar įmonių registre yra užvedama kiekvienos joje registruotos bendrovės byla.2. Visi dokumentai ir duomenys, kuriuos privaloma atskleisti pagal 2 straipsnį, turi būti laikomi byloje ar įtraukti į registrą; kiekvieno registro įrašo turinys visada nurodomas ir byloje.Valstybės narės užtikrina, kad iki 2007 m. sausio 1 d. bendrovės ir kiti asmenys bei institucijos, iš kurių reikalaujama parengti arba padėti rengti pranešimus, visus dokumentus ir duomenis, kurie yra reikalaujami atskleisti pagal 2 straipsnį, gali pateikti elektroninėmis priemonėmis. Be to, valstybės narės gali reikalauti, kad visos ar tam tikros bendrovių grupės pateiktų visus ar tam tikras tokių dokumentų ir duomenų rūšis elektroninėmis priemonėmis.Visi 2 straipsnyje nurodyti dokumentai ar duomenys, kurie popierine forma ar elektroninėmis priemonėmis pateikiami ne vėliau kaip nuo 2007 m. sausio 1 d., privalo būti saugomi byloje arba elektronine forma įtraukti į registrą. Tuo tikslu valstybės narės užtikrina, kad visi tokie dokumentai ir duomenys, kurie pateikti popierine forma, vėliausia nuo 2007 m. sausio 1 d. registre būtų pervesti į elektroninę formą.Nereikalaujama, kad 2 straipsnyje nurodyti dokumentai ir duomenys, kurie iki 2006 m. gruodžio 31 d. buvo saugomi popierine forma, registre būtų automatiškai pervesti į elektroninę formą. Tačiau valstybės narės vis dėlto užtikrina, kad registre jie būtų pervesti į elektroninę formą gavus prašymą dėl informacijos atskleidimo elektroninėmis priemonėmis, kuris buvo pateiktas laikantis priimtų taisyklių, pagal kurias įsigalioja šio straipsnio 3 dalis.3. Turi būti galimybė gauti visų 2 straipsnyje nurodytų dokumentų ar duomenų ar bet kurios jų dalies kopiją pateikus prašymą. Vėliausia nuo 2007 m. sausio 1 d. registrui prašymai gali būti pateikiami popierine forma arba elektroninėmis priemonėmis, pareiškėjo pasirinkimu.Nuo kiekvienos valstybės narės pasirinktos datos, bet ne vėliau kaip nuo 2007 m. sausio 1 d., turi būti sudaryta galimybė gauti iš registro pirmoje šio straipsnio dalies pastraipoje nurodytas kopijas popierine forma arba elektroninėmis priemonėmis, pareiškėjo pasirinkimu. Tai taikoma visiems dokumentams ir duomenims, nepriklausomai nuo to, ar jie buvo pateikti iki ar po pasirinktos datos. Tačiau valstybės narės gali nuspręsti, kad visų ar tam tikrų dokumentų ir duomenų rūšių, pateiktų popierine forma iki tos dienos, bet ne vėliau kaip 2006 m. gruodžio 31 d., nebus galima gauti iš registro elektroninėmis priemonėmis jei pasibaigė nustatytas laikotarpis nuo įtraukimo į bylą dienos iki prašymo padavimo registrui dienos. Toks nustatytas laikotarpis negali būti trumpesnis kaip 10 metų.Mokestis už visų 2 straipsnyje nurodytų dokumentų ar duomenų ar bet kurios jų dalies kopiją popieriuje ar elektroninėmis priemonėmis neviršija administracinių tokios paslaugos išlaidų.Pateikiamos kopijos turi būti patvirtintos užrašu "kopija tikra"., išskyrus atvejus, kai pareiškėjas nereikalauja tokio patvirtinimo. Pateikiamos elektroninės kopijos nepatvirtinamos užrašu "kopija tikra"., išskyrus atvejus, kai to prašo pareiškėjas.Valstybės narės imasi būtinų priemonių, kad patvirtinus elektronines kopijas būtų garantuojamas jų kilmės autentiškumas ir jų turinio vientisumas, naudojant bent jau saugų elektroninį parašą, kaip numatyta 1999 m. gruodžio 13 d. Europos Parlamento ir Tarybos direktyvos 1999/93/EB dėl Bendrijos elektroninių parašų reguliavimo sistemos 2 straipsnio 2 dalyje [*] OL L 13, 2000 1 19, p. 12.4. Šio straipsnio 2 dalyje nurodyti dokumentai ir duomenys atskleidžiami skelbiant tam tikslui valstybės narės skirtame nacionaliniame leidinyje visą tekstą ar jo dalį arba darant nuorodą į dokumentą, kuris buvo įtrauktas į bylą ar įrašytas į registrą. Tam tikslui skirtas nacionalinis leidinys gali būti laikomas elektronine forma.Valstybės narės gali nuspręsti paskelbimą nacionaliniame leidinyje pakeisti kitomis vienodai veiksmingomis priemonėmis, kurios sąlygoja naudojimąsi tokia sistema, kuri leistų chronologine tvarka naudotis atskleista informacija per centrinę elektroninę bazę.5. Bendrovė gali remtis dokumentais ir duomenimis prieš trečiąsias šalis tiktai po to, kai jie buvo atskleisti taip, kaip nurodyta šio straipsnio 4 dalyje, išskyrus atvejus, kai bendrovė įrodo, kad trečiosios šalys žinojo apie juos.Tačiau dėl operacijų, vykdomų anksčiau nei praėjus šešiolikai dienų po informacijos atskleidimo, prieš trečiąsias šalis dokumentais ir duomenimis remtis negalima, jeigu jos įrodo, kad apie juos negalėjo žinoti.6. Valstybės narės imasi būtinų priemonių, kad būtų išvengta bet kokio pagal šio straipsnio 4 dalį atskleistos informacijos ir registre ar byloje nurodytų duomenų neatitikimo.Tačiau, jei duomenys neatitinka, laikantis šio straipsnio 4 dalies atskleista informacija negali būti remiamasi prieš trečiąsias šalis; tačiau šios šalys gali ja remtis, išskyrus atvejus, kai bendrovė įrodo, kad jai buvo žinomi byloje nurodyti arba į registrą įtraukti tekstai.7. Be to, trečiosios šalys visada gali remtis bet kokiais dokumentais ir duomenimis, kurių atskleidimo formalumai dar nėra baigti, išskyrus atvejus, kai dėl neatskleidimo jie neturi galios.8. Šiame straipsnyje, "elektroninėmis priemonėmis". reiškia, kad informacija iš pat pradžių siunčiama ir pasiekia jos paskirties vietą elektroninės įrangos pagalba, skirta duomenims apdoroti (įskaitant skaitmeninį tankinimą) bei saugoti, bei iki galo perduodama, persiunčiama ar gaunama taip, kaip nustato valstybės narės – laidais, radijo pagalba, optinėmis priemonėmis arba kitomis elektromagnetinėmis priemonėmis.".4. Įterpiamas toks straipsnis:"3a straipsnis1. Dokumentai ir duomenys, kurie turi būti atskleisti remiantis 2 straipsniu, rengiami ir pateikiami viena iš kalbų, kurią leidžia valstybėje narėje, kurioje užvedama 3 straipsnio 1 dalyje nurodyta byla, taikomos kalbos taisyklės.2. Be 3 straipsnyje nurodyto privalomo atskleidimo, valstybės narės leidžia, kad 2 straipsnyje nurodyti dokumentai ir duomenys būtų atskleidžiami savanoriškai, laikantis 3 straipsnio, bet kuria (-iomis) oficialia (-iomis) Bendrijos kalba (-omis).Valstybės narės gali nustatyti, kad tokių dokumentų ir duomenų vertimai būtų tvirtinami.Valstybės narės imasi būtinų priemonių, kad palengvintų trečiųjų šalių prieinamumą prie savanoriškai atskleistų vertimų.3. Be 3 straipsnyje nurodyto privalomo atskleidimo ir šio straipsnio 2 dalyje numatyto savanoriško atskleidimo, valstybės narės gali leisti, kad, laikantis 3 straipsnio, atitinkami dokumentai ir duomenys būtų atskleidžiami bet kuria (-iomis) kita (-omis) kalba (-omis)Valstybės narės gali nustatyti, kad tokių dokumentų ir duomenų vertimai būtų tvirtinami.4. Tačiau, jei oficialiomis registro kalbomis atskleisti dokumentai ir duomenys neatitinka savanoriškai atskleistų vertimų, pastaraisiais negali būti remiamasi prieš trečiąsias šalis. Tačiau trečiosios šalys gali remtis savanoriškai atskleistais vertimais, išskyrus atvejus, kai bendrovė įrodo, kad trečiosios šalys žinojo apie tą redakciją, kuri turėjo būti privalomai atskleista."5. 4 straipsnis pakeičiamas taip:"4 straipsnisValstybės narės numato, kad laiškuose ar užsakymų formose, nepriklausomai nuo to, ar jos pateikiamos popierine ar bet kokia kita forma, būtų nurodomi šie duomenys:a) informacija, reikalinga identifikuoti registrui, kuriame laikoma 3 straipsnyje minima byla, kartu su bendrovės numeriu tame registre;b) bendrovės teisinė forma, jos buveinės vieta ir, tam tikrais atvejais, faktas, kad bendrovė yra likviduojama.Kai šiuose dokumentuose minimas bendrovės kapitalas, pateikiama nuoroda į pasirašytą ir apmokėtą kapitalą.Valstybės narės nustato, kad bendrovės tinklalapiuose būtų nurodyti bent šio straipsnio 1 dalyje minėti duomenys, ir, kai taikoma, nuoroda į pasirašytą ir apmokėtą kapitalą."6. 6 straipsnis pakeičiamas taip:"6 straipsnisValstybės narės numato atitinkamas nuobaudas bent tokiais atvejais, kai:a) neatskleidžiami apskaitos dokumentai, kaip reikalaujama 2 straipsnio 1 dalies f punkte;b) komerciniuose dokumentuose ar bet kurioje bendrovės tinklalapyje nepateikiami 4 straipsnyje numatyti privalomi duomenys."2 straipsnis1. Valstybės narės priima įstatymus ir kitus teisės aktus, kurie, įsigalioję iki 2006 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro juose nurodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinių teisės aktų nuostatų tekstus.3. Iki 2012 m. sausio 1 d. Komisija pateikia Europos Parlamentui ir Tarybai ataskaitą, prireikus, kartu su pasiūlymu dėl šios direktyvos pakeitimo atsižvelgiant į jos taikymo metu įgytą patirtį, į jos tikslus ir per tą laikotarpį pastebėtą technologijų plėtrą.3 straipsnisŠi direktyva įsigalioja jos paskelbimo Europos Sąjungos oficialiajame leidinyje dieną.4 straipsnisŠi direktyva skirta valstybėms narėms.Priimta Briuselyje, 2003 m. liepos 15 d.Europos Parlamento varduPrimininkasP. CoxTarybos varduPirmininkasG. Tremonti[1] OL C 227 E, 2002 9 24, p. 377.[2] OL C 85 E, 2003 4 8, p. 13.[3] 2003 m. Kovo 12 d. Europos Parlamento nuomonė (dar nepaskelbta Oficialiajame leidinyje) ir 2003 m. Liepos 11 d. Tarybos sprendimas.[4] OL L 65, 1968 4 13, p. 8. Direktyva su paskutiniais pakeitimais, padarytais 1994 m. Stojimo aktu.[5] OL L 222, 1978 8 14, p. 11. Direktyva su paskutiniais pakeitimais, padarytais Tarybos direktyva 2003/38/EB (OL L 120, 2003 5 15, p. 22).[6] OL L 193, 1983 7 18, p. 1. Direktyva su paskutiniais pakeitimais, padarytais Direktyva 2003/51/EB (OL L 178, 2003 7 17, p. 16).[7] OL L 372, 1986 12 31, p. 1. Direktyva su paskutiniais pakeitimais, padarytais Direktyva 2003/51/EB.[8] OL L 374, 1991 12 31, p. 7.[9] OL L 222, 1978 8 14, p. 11. Direktyva su paskutiniais pakeitimais, padarytais Tarybos direktyva 2003/38/EB (OL L 120, 2003 5 15, p. 22).[10] OL L 193, 1983 7 18, p. 1. Direktyva su paskutiniais pakeitimais, padarytais Tarybos direktyva 2003/51/EB (OL L 178, 2003 7 17, p. 16).[11] OL L 372, 1986 12 13, p. 1. Direktyva su paskutiniais pakeitimais, padarytais Tarybos direktyva 2003/51/EB.[12] OL L 374, 1991 12 31, p. 7.--------------------------------------------------